《刘道祖江程万丘顺甫讲易孟子拾其意为二十韵》
宋代·刘子翚

吾初读七篇，未领跃如义。
晚而窥大易，稍解寂然意。
乃知平放著，的的目前事。
尽心则无余，穷神忽超诣。
以斯印群书，拈出句句是。
君臣父子间，运量周旋际。
体之则光明，杂物了无累。
伟哉此陈编，孔孟心所寄。
有如撞洪钟，合响入迢递。
言高听者聩，不绝仅如缀。
幸北良友集，一发万古祠。
真长富辞原，百折无留势。
文通秉文均，裁度取中制。
宛丘坐忘言，袖手岂深闭。
鄙怀顿为空，快若扫长篲。
旁观二三子，耳剽咸愕眙。
诱之循循然，活处鱍鱍地。
气质虽有拘，学问欲如蜕。
时乎不再来，过此恐少味。
大书鑱坐隅，以起衰惰气。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。